Pečoru ezers
Pečoru ezers (arī Pečora ezers) ir ezers Ogres novada Ķeipenes pagastā Pečoru purvā. Ezera dienviddaļā ir trīs saliņas ar kopējo platību 9,4 ha, lielākā no tām (Lielā sala) mežaina, pārējās - purvainas. Ezers stipri aizaudzis, dūņains, dūņu slānis 0,5 - 7,6 m. Visā platībā retas niedres, kosas, meldri, lēpes, glīvenes, vilkvālītes. Krasti zemi, vietām stāvi, grūti pieejami. Dienvidrietumu krastā Madlienas pagastā viensēta "Ezerēni".